कांग्रेस में चल रही खींचतान को लेकर बड़ी खबर आई है। सूत्रों के अनुसार 19 या 20 सितंबर को मंत्रिमंडल का विस्तार हो सकता है। जिसमें कई मंत्रियों की छुट्टी हो सकती है तो कई मंत्रियों के विभागों में फेरबदल किया जा सकता है। जानकारी के अनुसार भंवर सिंह भाटी, भजनलाल जाटव को मंत्री पद छोडऩा पड़ सकता है। वहीं गोविंद सिंह डोटासरा, लालचंद कटारिया, प्रमोद भाया, उदयलाल आंजना के फेरबदल विभागों में होगा। इधर बीकानेर संभाग से दो मंत्रियों के लिये जाने की संभावना है। जिसमें सादुल शहर विधायक जगदीश जांगिड़ , हनुमानगढ़ विधायक विनोद चौधरी का नाम सबसे ऊपर चल रहा है। वहीं बसपा से कांग्रेस में आए विधायकों में से भी किसी को मंत्रीपद मिल सकता है।
awa_Deva